બાર ભાયા અને તેર ચોકાની જેમ વહેંચાયેલા વર્ણાશ્રમી ભારતીય સમાજની તકલાદીતા અને તેની જમીન નીચે દટાયેલા નૈસર્ગિક સંસાધનોથી આકર્ષાઈને રાજ કરવા આવેલા અંગ્રેજોને ભારતીય ઊનાળો ગમતો નહોતો, સદતો નહોતો અને સહન નહોતો થતો એટલે તેમણે સિમલા, મનાલી, કોડાઈકેનાલ, રાંચી, મસૂરી, દહેરાદુન કે નૈનીતાલમાં ઊનાળુ રાજધાનીઓ બનાવી હતી અને પૂરો અંગ્રેજ કાફલો દિલ્હી, કલકત્તા, અમદાવાદ અને લખનૌ છોડીને ત્યાં ચાલ્યો જતો હતો.